Sülh Şurası

Sülh Şurası () — dünyada sabitliyin təşviqini, etibarlı və qanuni idarəetməni bərpa etmək və münaqişədən təsirlənən ərazilərdə dayanıqlı sülh prosesinini dəstəkləyən beynəlxalq təşkilatdır. Şura ABŞ prezidenti Donald Tramp tərəfindən 15 yanvar 2026-cı ildə rəsmi olaraq yaradılmışdır. Donald Tramp, 20 yanvar 2026-cı ildə Sülh Şurasını yaratmasının səbəbi olaraq qeyd etmişdir ki, Birləşmiş Millətlər Təşkilatı arzu olunan məqsədlərə səy atmır və Sülh Şurası bu boşluğu doldurmaq üçün yaradılmışdır. Üzvlər hələ ki, yalnız Donald Tramp tərəfindən müəyyən edilir. Azərbaycan həmtəsisçi olaraq 21 yanvar 2026-cı il tarixində təşkilata üzv olduğunu təsdiq etmişdir.

 Quruluş 
Sülh Şurasının nizamnaməsi təşkilat üçün aşağıdakıları əhatə edən çoxsəviyyəli bir strukturu müəyyən edir: 

 Ömürlük üzv olan sədr Donald Tramp .
 Əsas Sülh Şurası əsasən ölkə liderlərindən ibarət idi. Təxminən altmış nəfər dəvət olunub.
 Diplomatiya və investisiyaya diqqət yetirən İcraiyyə Şurası. Yeddi üzv təyin edilib.
 Qəzza İcraiyyə Şurası ərazini idarə edəcək Qəzzanın İdarə Edilməsi üzrə Milli Komitəyə rəhbərlik edəcək. Onun rəhbəri Qəzza üzrə Ali Nümayəndədir və Nikolay Mladenov on digər üzvlə birlikdə təyin edilib.

 Sülh Şurasının üzvləri 
ABŞ Prezidenti Donald Trampdan Sülh Şurasına qoşulmaq üçün təxminən 60 ölkə dəvət alıb. Aşağıdakı ölkələr təsisçi üzvlər kimi iştirak etməyə dəvət olunub.

Aşağıdakı dövlətlər Sülh Şurasında iştiraklarını təsdiqləyiblər:

 Amerika Birləşmiş Ştatları  (sədr)
Albaniya 
 Argentina 
 Azərbaycan 
 Belarusiya 
Bəhreyn 
 Birləşmiş Ərəb Əmirlikləri 
 Kamboca 
 Ermənistan 
 İndoneziya https://www.reuters.com/world/asia-pacific/saudi-arabia-turkey-egypt-jordan-indonesia-pakistan-qatar-uae-join-trumps-board-2026-01-21/
 İordaniya  
 Kosovo   
 Macarıstan   
 Mərakeş   
 Misir   
 Özbəkistan 
 Pakistan 
 Paraqvay 
 Qətər 
 Qazaxıstan 
 Səudiyyə Ərəbistan 
 Türkiyə 
 Vyetnam 

 Sülh Şurasının İdarə Heyətinin üzvləri 
Sülh Şurasının İcraiyyə Şurasının üzvləri 17 yanvar 2026-cı ildə elan edildi. Onlar:

 Nikolay Mladenov  Qəzza üzrə Ali Nümayəndə
 Marko Rubio  Amerika Birləşmiş Ştatlarının Dövlət Katibi
 Stiv Vitkoff  ABŞ-ın Yaxın Şərq üzrə xüsusi nümayəndəsi
 Cared Kuşner  Donald Trampın kürəkəni
 Toni Bleyr  Böyük Britaniyanın keçmiş Baş naziri
 Mark Rouen  Apollo Global Management şirkətinin baş direktoru
 Ajay Banga  Dünya Bankının prezidenti
 Robert Qabriel Jr.  Amerikalı siyasi məsləhətçi

 İstinadlar 

 Xarici keçidlər 

Kateqoriya:Donald Trampın ikinci prezidentliyi dövrü
Kateqoriya:Qəzzədə müharibə (2023–hal-hazırda)
Kateqoriya:2026-cı ildə yarananlar